《奉酬礼部阁老转韵离合见赠（时为秘书监）》
唐代·张荐

移居既同里，多幸陪君子。弘雅重当朝，弓旌早见招。

植根琼林圃，直夜金闺步。劝深子玉铭，力竞相如赋。

间阔向春闱，日复想光仪。格言信难继，木石强为词。

作者简介：张荐[唐]（公元七四四年至八o四年）字孝举，深州陆泽人，张鷟之孙。生于唐玄宗天宝三年，卒于德宗贞元二十年，年六十一岁。敏锐有文辞，专治周官、左氏春秋，占对详辨，为颜真卿叹赏。大历中，李涵荐任史官。代宗、德宗时，充史馆修撰，为裴延龄所忌。三使回纥、回鹘、吐蕃，累宫御史中丞。卒，谥宪。荐著有文集三十卷，及灵怪集二卷，《新唐书艺文志》并行于世。